โกลด์แมนแซคส์-เอบีเอ็นอัมโร! หั่นคาดการณ์เงินหยวน หวั่น Brexit กระทบส่งออกจีน
โกลด์แมนแซคส์-เอบีเอ็นอัมโร! หั่นคาดการณ์เงินหยวน หวั่น Brexit กระทบส่งออกจีน
6 ก.ค. 2559

นักวิเคราะห์ของสถาบันการเงินหลายแห่ง ซึ่งรวมถึงโกลด์แมน แซคส์ และเอบีเอ็น อัมโร ได้ปรับลดคาดการณ์สกุลเงินหยวน อันเนื่องจากมาจากแรงกดดันหลังจากที่อังกฤษลงมติแยกตัวออกจากสหภาพยุโรป (Brexit) ขณะที่เงินหยวนอ่อนค่าลงต่อเนื่องนับตั้งแต่เดือนก.พ.ปีนี้
โกลด์แมน แซคส์ ได้ปรับลดคาดการณ์ค่ากลางเงินหยวนลงสู่ระดับ 7.000 หยวนต่อดอลลาร์ จากระดับ 6.8000 หยวนต่อดอลลาร์ ขณะที่เอบีเอ็น อัมโร ปรับลดคาดการณ์ลงสู่ระดับ 6.8000 หยวนต่อดอลลาร์ จากระดับ 6.7000 หยวนต่อดอลลาร์ พร้อมกับคาดการณ์ว่า ธนาคารกลางจีนจะปล่อยให้เงินหยวนอ่อนค่าลงอีก
ทั้งนี้ เงินหยวนได้อ่อนค่าลงเมื่อเทียบกับ 13 สกุลเงินอื่นๆ เป็นเวลาถึง 8 วัน ในรอบ 9 วัน หลังจากที่อังกฤษได้ลงประชามติแยกตัวออกจากสหภาพยุโรป ซึ่งส่งผลให้เกิดกระแสคาดการณ์ว่า ธนาคารกลางจีนอาจจะปรับลดค่ากลางเงินหยวนลงอีก เนื่องจากความเสี่ยงที่เศรษฐกิจในยุโรปจะชะลอตัวลงนั้น อาจส่งผลกระทบต่อการส่งออกของจีน
ส่วนในช่วงเช้าวันนี้ ธนาคารกลางจีนได้ปรับลดค่ากลางเงินหยวนรายวันลง 2.63% สู่ระดับ 6.6472 หยวนต่อดอลลาร์สหรัฐ        
          